Sunt inginer industrial.
Scopul meu în viață a fost întotdeauna
acela de a crea cât mai multe produse
în cel mai scurt timp și cu resurse minime.
În timp ce lucram la Toyota,
nu știam decât să fac mașini,
până când l-am cunoscut pe Dr. Akira Miyawaki,
care a venit la noi la fabrică să planteze o pădure
ca s-o transforme într-un emitent neutru de carbon.
Am fost atât de fascinat
că am hotărât să învăț acestă metodologie,
alăturându-mă echipei sale ca voluntar.
Curând aveam o pădure
în curtea din spatele casei
și iată cum arată după trei ani.
Aceste păduri,
față de o plantație obișnuită,
cresc de 10 ori mai repede,
sunt de 30 de ori mai dense,
cu biodiversitate de 100 de ori mai mare.
După doi ani cu această pădure în curte,
am observat că apa freatică
nu seca în timpul verii,
iar numărul speciilor de păsări din zonă
s-a dublat.
Calitatea aerului a crescut,
și am putut culege fructe de sezon
ce creșteau natural
în curtea casei.
Vroiam să plantez mai multe păduri.
Am fost atât de impresionat de rezultate
că voiam să plantez mai multe păduri,
cu aceași pasiune cu care producem mașini,
scriem softuri sau facem afaceri.
Așa că am fondat o companie,
un furnizor de servicii complete
pentru a crea aceste păduri naturale indigene.
Ca să transformăm procesul silvic într-o afacere convențională
sau un sector industrial, a trebuit să standardizăm
procesul de împădurire.
Așa că ne-am inspirat din sistemul de producție al Toyotei,
faimos pentru calitate și eficiență,
pentru proiectul nostru de împădurire.
De exemplu, esența sistemului de producție Toyota,
este „heijunka”,
adică fabricarea diferitelor modele de autoturisme
în aceeași linie de asamblare.
Înlocuim mașinile cu copaci,
folosindu-i să creștem păduri multistratificate.
Aceste păduri ocupă 100% din spațiul vertical.
Sunt atât de dense
că nu pot fi pătrunse.
Putem crește o pădure cu 300 de copaci
pe o mică suprafață ocupată de 6 mașini într-o parcare.
Ca să reducem costurile și amprenta umană asupra mediului
am început să folosim biomasa locală
ca îngrășământ organic.
De exemplu, coji de nucă de cocos măcinate,
amestecate cu paie de orez, tărâțe de orez mărunțite
și gunoi de grajd organic
se răspândește pe solul
unde vom planta pădurea.
Odată plantată, folosim iarbă sau paie de orez
pentru a acoperi solul
astfel încât apa de irigație
să nu se evapore.
Folosind aceste mici improvizații
putem crește o pădure
cu cost mai mic sau egal cu cel al unui iPhone.
Azi creștem păduri în case,
școli și chiar în fabrici cu angajați.
Dar nu e de ajuns.
Multă lume
dorește să preia inițiativa.
Iar noi îi sprijinim.
În prezent, lucrăm la o plataformă on-line
în care vom pune la dispoziție metoda noastră
cu sursă deschisă,
ca oricine dorește
să-și poată crește propria pădure,
fără să fie nevoie de prezența noastră.
Cu doar un click
pot ajunge să cunoască fiecare specie
din regiunea lor.
Prin instalarea unei mici sonde în sol
putem să-l testăm de la distanță
urmărind pas cu pas un set de instrucțiuni.
De asemenea putem monitoriza creșterea pădurii
fără să fim acolo.
Cred că această abordare
promite mult.
Participând cu toții, putem să recreăm pădurile noastre.
Astăzi, când vă întoarceți acasă
dacă vedeți un loc vacant necultivat,
amintiți-vă că poate deveni o pădure.
Vă mulțumesc foarte mult.
(Aplauze)